इनें दौनें गुणों गी होर अग्गें दना नजदीकी दृष्टि कन्नै दिखचै तां इनें दौनें गी कला ते भाव दे दौं बक्खरे-बक्खरे दरबाजे राहें बी झांकेआ जाई सकदा ऐ। इस्सै चाल्ली होर अग्गें इंदिएं मकदारें आदि दी बना बी नेकां बक्खरे-बक्खरे दृष्टिकोण अपनाए जाई सकदे न। ते इंयां गै होर दुए पेह्‌लुएं बारे बी चर्चा दे नेकां विशे होई सकदे न। लेख कलेवर दे तकाजें गीं सामनै रखदे होई चंगा रौह्‌ग जे अस किज-इक पैह्‌लुएं गी गै अपने गित्ते बिन्द-मत आकर्शक मिथ चै ते किठ्ठे तौरै पर इन्दे शलैपै दा दिग्घर्शन करचै। हून जिंआं आधुनिक ध्वनि जां परम्परा दा मोह् लेइयै सामने औने आलियें रचनाएं गी गै गल्ल लाई ही ते अस दिक्खने आं जे इदे बछकार दौं वर्ग ऐसिएं रचनाएं दे बी हैन जिंदे च ए सुर दनां तांह्‌ग मात्र लेइयै गै उव्भरदे न ते मुक्ख तौरे पर ए परम्परकि जा आधुनिक प्रयोग गै कुआले जाई सकदे न। इ’यां गै किस रचनाएं च लोकगीतें दी धारा कन्नै चलने दा इच्छम बी बड़ा टकोदा ऐ।